kurumikz/Cleaned-Kazakh-Wikipedia huggingface dataset:
Гвинет Пэлтроу

Гвинет Кейт Пэлтроу (; 27 қыркүйек, 1972 жыл, Лос-Анджелес) – америка актрисасы әрі әнші. 1998 жылы ең үздік әйел рөлі үшін «Оскар» сыйлығын, 2011 жылы комедиялық телехикаяда ең үздік актриса категориясы бойынша «Эмми» сыйлығын алған. Coldplay тобының мүшесі Крис Мартиннің жұбайы. Үлкен экранға «Крик» фильмімен шыққан. 2000 жылы Хью Льюиспен (Huey Lewis) бірге Cruisin әнін жазып шығарады. 2005 жылы Estée Lauder иіссу компаниясының өкілі атанды. Фильмдері *«Капитан Крюк» (1991), *«Осторожно, двери закрываются» (1998), *«Заражение» (2011), Темір адам Темір адам 2 Кекшілдер Темір адам 3 Капитан Америка 3 Дереккөздер
Дев Патель

Дев Пате́ль ( 23 сәуір 1990 жыл, Лондон, Ұлыбритания) – британдық актер. «Миллионер из трущоб» фильмінде басты рөлді және «Молокососы» телехикаясында Анвардың рөлін сомдаған. Мансабын жасөспірімдерге арналған «Skins» (2007-2008) хикаятына түсіп бастаған. Алайда көпшілікке «Миллионер из трущоб» (2008) фильміндегі Джамалдың рөлімен кеңінен танылған. Осы рөлі үшін «British Independent Film Award», «Critics Choice Award», «CFCA Award», «NBR Award» және «PFCS Award» сыйлықтарымен марапатталған болатын. Патель кәсіпқой спортпен айналысады. Таэквондодан қара белдігі бар, көптеген халықаралық жарыстардың жеңімпазы. Фильмдері *«Повелитель стихий», *«Лучший отель Мериголда» (2010). Дереккөздер
Чарли Шин

Ча́рли Шин (ағыл. Charlie Sheen; шын аты Ка́рлос И́рвин Эсте́вес , 3 қыркүйек 1965 жыл, Нью-Йорк, АҚШ) – американдық актер, актер Мартин Шиннің кіші ұлы. Мансабының бастапқы кезінде «Взвод», «Дух мщения» және «Уолл-стрит» фильмдеріне түскен. Сонымен қатар «Спин-Сити» және 2003 жылдан 2011 жылға дейін түсірілген «Два с половиной человека» телехикаяларындағы рөлдерімен де танымал. Осылайша ол 2010 жылы жалақысы жоғары актерлердің қатарына қосылады (сериалдағы эпизоды үшін 1,8 млн $). Сондай-ақ ол қоғамдық және жеке өміріндегі жанжалдарымен да атақты. Фильмдері *«Красный рассвет» (1984), *«Быть Джоном Малковичем» (1999), *«Уолл-стрит: Деньги не спят» (2010), т.б. Дереккөздер
Бен Стиллер

Бенджамин (Бен) Эдвард Стиллер (; 30 қараша 1965, Нью-Йорк) – америка актері және кинорежиссер. Алғаш рет 10 жасында өзінің анасы ойнаған телехикаяға түскен. Кинодағы дебюті 1987 жылы Стивен Спилбергтің «Империя солнца» фильмі болған. 1992 жылы MTV арнасында «Бен Стиаллердің Шоуы» атты юмористік бағдарламаны жүргізе бастады. Алайда бір жылдан кейін бағдарлама жабылады. Стиллер режиссерлік жұмыспен айналыса бастайды («Реальность кусается», «Кабельщик»). Бұнымен өзін шектеп қоймай, киноларға да түсіп жүреді. Әр жыл сай Беннің қатысуымен комедиялар шығып отырған. Фильмдер тізімі * Жақын туысқан (1989) *Стелла (1990) *Тозақтан сәлем (1992) *Мадагаскар (2005) *Мадагаскар 2 (2008) *Сәтсіздік сарбаздары (2008) *Маркпен танысу (2009) *Гринберг (2010) *Мадагаскар 3 (2012) *Уолтер Миттидің жұмбақ өмірі (2013) Дереккөздер Сыртқы сілтемелер * . *
Санта-Барбара

«Санта-Барбара» (телехикая) – АҚШ-та 1984 жылдың 30 шілдесінен бастап 1993 жылдың 15 қаңтарына дейін көрсетілген 2137 сериялы телехикая. Санта-Барбара қаласында түсірілген. Германияда қысқартылып 2123 сериясы ғана көрсетілген. Миллиондаған көрермендердің жүрегін жаулап алған хикаятта керемет бай Кэпвелл әулетінің бастан кешірген оқиғалары жайлы баяндалады. Түсіру барысында басты кейіпкерлерді сомдайтын актерлер бірнеше рет ауысып отырған. Дереккөздер
Голливуд

Голливу́д – Калифорния штатындағы Лос Анжелес қаласының орталығынан солтүстік-батысқа қарай орналасқан аудан. Голливуд Лос Анжелестің құрамына кіреді және өзінің муниципалитеті жоқ. Негізінен Голливудты АҚШ киноөндірісімен байланыстырады. Себебі бұл жерде неше түрлі киностудиялар бар және көптеген танымал киноактерлер тұрады. Голливудте әлемге әйгілі «Даңқ саяжолы» – Голливуд бульвары мен Вайн-стриттегі танымал адамдардың есімі жазылған 2600 жұлдызды тротуар бар. Көптеген актерлер осы жерге келіп, әлемге танымал болған. Дереккөздер
Софи Лорен

Софи Лорен, София Лорен (шын аты: София Виллани Шиколоне, итал. Sofia Villani Scicolone; 20 қыркүйек 1934, Рим) – италиян актрисасы және әнші. Канн (1961), Венеция (1958, 1998), Мәскеу (1965, 1997), Берлин (1994) кинофестивалдары сыйлықтарының иегері. Бес рет «Алтын глобус» сыйлығының және «Оскар» сыйлығының лауреаты болған. Витторио де Сиктің көптеген фильмдерінде ойнап, өзінің актерлік талантымен көріне білген. Голливуд кинофильмдеріне түсіп көпшілікке таныла бастайды. Дереккөздер
Одри Хепбёрн

Одри Хепбёрн (, туған кездегі есімі — Одри Кэтлин Растон; 4 мамыр, 1929, Брюссель, Бельгия — 20 қаңтар, 1993, Толошна, Швейцария) — британдық актриса, фотомодель және гуманитарлық белсенді. Голливудтың «алтын дәуірінің» иконасы ретінде танылған ол «EGOT» (Оскар, Эмми, Грэмми, Tony) сыйлықтарының барлығын иеленген санаулы тұлғалардың бірі. Биографиясы Балалық шағы Одри Кэтлин Растон 1929 жылы Брюссельде туған. Оның анасы — баронесса Элла ван Химстра, нидерландылық ақсүйек, ал әкесі — Джозеф Виктор Энтони Растон, британдық банкир болған. 1935 жылы әкесі отбасын тастап кеткенде, Одри 6 жаста еді. Ол бұл оқиғаны өміріндегі ең ауыр соққы деп атаған. Екінші дүниежүзілік соғыс жылдары Соғыс басталғанда Одри анасымен бірге Нидерландының Арнем қаласына көшіп барады. Нацистік оккупация кезінде ол «Эдда ван Химстра» деген жалған есімді қолданған. Одри қарсыласу қозғалысына көмектесу үшін жасырын би кештерін ұйымдастырып, жиналған ақшаны партизандарға берген. 1944 жылғы аштық кезінде Хепбёрн отбасы аман қалу үшін қызғалдақ (тюльпан) пиязшықтарын жеуге мәжбүр болған. Осы кезеңдегі аштық оның денсаулығына (анемия және тыныс алу жолдарының аурулары) қатты әсер еткен. Шығармашылығы Соғыстан кейін Одри Лондонға көшіп, балетпен айналысты. Бірақ бойының ұзындығы мен денсаулығының әлсіздігі прима-балерина болуына мүмкіндік бермеді. 1953 жылы шыққан «Рим демалысы» фильмі оған әлемдік даңқ пен алғашқы «Оскар» сыйлығын әкелді. Кейіннен ол «Сабрина» (1954), «Завтрак у Тиффани» (1961) және «Моя прекрасная леди» (1964) сияқты классикалық фильмдерде басты рөлдерді сомдады. ЮНИСЕФ және соңғы жылдары 1988 жылдан бастап Хепбёрн ЮНИСЕФ-тің ерікті елшісі ретінде Эфиопия, Вьетнам және Сомали балаларына көмек көрсетті. 1992 жылы бұл еңбегі үшін АҚШ Президентінің «Еркіндік медалімен» марапатталды. Одри Хепбёрн 1993 жылы 20 қаңтарда Швейцарияда қайтыс болды. 1999 жылы Америка кино өнері институты оны американдық кино тарихындағы ең ұлы актрисалар тізімінде 3-орынға қойды. Фильмографиясы Дереккөздер
Люк Бессон

Люк Бессон ; 18 наурыз, 1959, Париж, Франция) — франциялық кинорежиссёр, сценарийші және кинопродюсер. Оны танымал еткен 1985 жылы шыққан «Subway» фильмі. Бұл оның үшінші фильмі болатын. Бұған дейін ол музыкалық бейнебаяндардың қоюшысы, кейін режиссердің көмекші, сосын өзі режиссер ретінде жұмыс істейді. Люк Бессон «EuropaCorp» кино корпорациясының негізін қалаған. 90-нан аса фильмнің продюссері болған. Таңдаулы фильмдері Режиссёр * 1985 - Метро / Subway * 1990 - Никита́ / Nikita * 1994 - Леон / Leon * 1997 - Бесінші элемент / The Fifth Element * 1999 - Хабаршы: Жанна д ' Арк туралы хикая / The Messenger: The Story of Joan of Arc * 2005 - Ангел-А / Angel-A * 2013 - Малавита / Malavita * 2014 - Люси / Lucy * 2023 - Догмен / DogMan Продюсер * 1998 - Такси / Taxi * 2001 - Васаби / Wasabi * 2001 - Ямакаси - қазіргі заманның самурайы / Yamakasi – Les samouraïs des temps modernes * 2002 - Тасымалдаушы / The Transporter * 2004 - Қала маңы 13 / Banlieue 13 * 2005 - Револьвер / Revolver * 2007 - Хитмэн / Hitman * 2011 - Коломбиана / Colombiana Дереккөздер
Мартин Фицджеральд Лоуренс

Мартин Фицджеральд Лоуренс ; 16 сәуір 1965 жыл, Франкфурт-на-Майне, Гессен, Германия) – америка актері, комедиант, режиссер, сценарийші және продюссер. «Бриллиантовый полицейский», «Плохие парни», «Дом большой мамочки», «Национальная безопасность», «Плохие парни 2», «Дом большой мамочки 2», т.б. фильмдерінде басты рөлдерді сомдап атаққа ие болған. Актерлік талантымен қоса өзінің режиссерлік жұмыстарымен де жақсы танымал: «Тонкая грань между любовью и ненавистью» (1996), «Дом большой мамочки» (2000) и «Дом большой мамочки 2» (2006), «Что может быть хуже?» , «Национальная безопасность» (2003). Дереккөздер
Шон Уэйанс

Шон Уэ́йанс (; 19 қаңтар 1971 жыл, Нью-Йорк, Америка Құрама Штаттары) – америкалық актері, режиссер, продюссер және сценарийші. Көп балалы отбасынан шыққан. Бауырларының көбі актерлік жолды таңдаған. Өзінің екі қызы және бір ұлы бар. «Не грози южному централу», «Очень страшное кино», «Очень страшное кино-2», «Белые цыпочки», «Шалун», т.б. фильмдерге түсіп танымал болған. Қазір режиссерлік жұмыспен айналысуда. Дереккөздер
Марлон Уэйанс

Марлон Уэйанс ; 23 шілде 1972 жыл, Нью-Йорк, АҚШ ) – американ актері, режиссер, продюссер, сценарийші. Үлкен ағасының ықпалымен шоу-бизнеске қадам жасай бастайды. Алғаш рет экранға «I’m Gonna Git You Sucka» (1988) фильмінде кішігірім рөлді сомдап шығады. Содан бері ол көп еңбек етеді. Соның нәтижесінде бірқатар танымал болған фильмдерде ойнайды: «Не грози Южному Централу» (1996), «Очень страшное кино» (2000), «Шестой игрок» (1997), «Без чувств» (1998), «Реквием по мечте», «Подземелье драконов» (2000), «Очень страшное кино-2» (2001), «Игры джентльменов», «Белые цыпочки» (2004), «Шалун» (2006). Дереккөздер
Лесли Уильям Нильсен

Лесли Уильям Нильсен ; 11 ақпан 1926 жыл, Реджайна – 28 қараша 2010 жыл, Форт-Лодердейл) – канада және америка актері. 1980-2000 жылдардағы комедия фильмдердегі рөлдерімен танымал болған. Кино әлеміндегі алғашқы қадамдарын телехикаялардан бастаған. Нельсонның кино дебюті «Запретная планета» (1956) фильмі болады. Оны әлемге танытқан ең бірінші фильмі «Голый пистолет» (1988) комедиясы. Содан кейін бірқатар сәтті шыққан картиналар тізбегі жалғасады. Түскен фильмдері *«Выкуп» (1956), * «Ниндзя-сёрферы» (1993), *«Очень испанское кино» (2009), т.б. Дереккөздер
Мэттью Макконахи

Мэттью МакКонахи (ағыл. Matthew McConaughey; 4 қараша 1969 жыл) – америка актері, сценарийші, режиссер, продюссер. «Свадебный переполох», «Как отделаться от парня за 10 дней», «Любовь и прочие неприятности», «Золото дураков» және «Призраки бывших подружек» сияқты романтикалық комедияларда басты рөлдерді сомдаған. 1995 жылы Дрю Бэрримормен бірге Герберт Россаның «Парни побоку» фильміндегі рөлімен таныла бастаған. Шоу-бизнес әлеміне оны құрбысы Сандра Буллок әкелген. 2005 жылы People журналы Мэттьюді қазіргі таңдағы жігіттердің ішіндегі ең тартымдысы деп шешкен. Фильмдері *«Техасская резня бензопилой: Следующее поколение» (1993), *«Контакт» (1997), *«Солдаты неудачи» (2008), т.б.
Дрю Бэрримор

Дрю Блайт Бэрримор ; 22 ақпан 1975 жыл, Кальвер-Сити, Калифорния, АҚШ) – америка актрисасы, продюссер, кинорежиссер. Атақты актер Джон Берримордың немересі. «Flower Films» продюссерлік компаниясының басшысы. Алғаш рет экранға сәби кезінде жарнама ролигінде шыққан. Кино дебюті 1980 жылы «Другие ипостаси» фильмі болады. Осыдан кейін Стивен Спилбергтің «Инопланетянин» фильміне түсіп, 1980 жылдарда балалар киножұлдызына айналады. Қазір танымал актрисалардың бірі және Гуччи зергерлік бұйымдарының өкілі. Фильмдері *«Кошачий глаз» (1985), *«Ангелы Чарли» (2000), *«На расстоянии любви» (2010), т.б. Дереккөздер
Джон Берримор

Джон Берримор (Джон Барримор, , лақап аты; толық есімі Джон Сидни Блайт ; 15 ақпан 1882 — 29 мамыр 1942) – америка театрының аңызға айналған актері, Шекспирдің рөлдерін сомдаушы, дыбыссыз және дыбысты киноның жұлдызы. Лайонел Берримордың інісі және Дрю Берримордың атасы. 1903 жылдары театрлық мансабын бастайды. Ал 1910 жылы «Охотник за состоянием», «Муж наполовину», «Принцесса Зим-Зим», «Верь мне, Ксантиппа» комедияларында ойнап, осы жанрдағы алдыңғы қатарлы актерлердің біріне айналады. Киноға 1913 жылдан бастап түсе бастаған. Фильмдері * «Мексикалық адам» (1914), * «Арсен Люпен» (1932), * «Жырмасыншы ғасыр» (1934), * «Әлемдік тұсаукесер» (1941), т.б. Дереккөздер
Кармен Электра

Кармен Электра ; шын аты Тара Ли Патрик (ағыл. Tara Leigh Patrick); 20 сәуір 1972 жыл, Шэронвилль, Огайо, АҚШ) – америка моделі, тележұлдыз, актриса, әнші және биші. Өзінің мансап жолын 1990 жылы биші ретінде бастап, 1991 жылы ұзаққа созылмаған әншілік мансабын жалғастырады. Кармен бірқатар фильмдерге де түсіп үлгерген: «Отличный гамбургер» (1997), «Брачные игры земных обитателей» (1999), «Очень страшное кино» (2000), «Убойная парочка: Старски и Хатч» (2004) және «Оптом дешевле 2», т.б. Сондай-ақ қайырымдылық шаралардың белсенді қатысушысы болып табылады. Дереккөздер
Курт Рассел

Курт Фогель Рассел ; 17 наурыз 1951 жыл, Спрингфилд, Массачусетс) – америка актері. 1980-1990 жылдардағы фантастикалық және шытырман фильмдердегі рөлдерімен танылған. Мансабын әлі күнге дейін жалғастыруда. Алғашқы басты әрі сәтті рөлдерінің бірі «Элвис» (1979) фильміндегі Элвис Преслидің рөлі болған. Комедия жанрындағы бірқатар сәтті шыққан фильмдеріне қарамастан, көптеген көрермендер Куртты шытырман фильмдердегі рөлдерімен таниды. Фильмография *«Сайтани атыс» (1964), *«Чарли мен періште» (1973), *«Уэйко» (2011), т.б. * Жексұрын сегіздік (2015) Дереккөздер
Рассел Кроу

Рассел Айра Кроу (; 7 сәуір 1964, Веллингтон) – американ-австралия актері, тегі жаңазеландиялық. Рассел 1980 жылдары «Russ Le Roc» музыкалық ұжымның мүшесі болады. Кейінірек өзінің жаңа рок тобын құрған. 2005 жылы топ мүшелері тарап кеткеннен кейін өзінің жеке мансабын бастайды. 1992 жылы экранға шыққан «Ромпер-стомпер» фильміндегі рөлі үшін Рассел Ұлттық Кино сыйлығымен марапатталған болатын. Осыдан кейін оған голливуд режиссерлерінен ұсыныстар түсіп, ол бірқатар танымал киноларға түсе бастайды. 2000 жылғы «Гладиатор» тарихи фильмі үшін «Оскар » сыйлығына ие болады. Фильмография * «Қанды серт» (1990), * «Жылдам және өлімсек» (1995), * «Гладиатор» (2000) * «Робин Гуд» (2010), т.б. Дереккөздер
Хэйли Джоэл Осмент

Хэйли Джоэл Осмент (; 10 сәуір 1988, Лос-Анджелес) — америкалық актёр. «Форрест Гамп » фильмінде түскені үшін Жас Әртіс Марапатына (1994), Алтыншы сезім мен Жасанды интеллект фильмдердегі рөлі үшін екі Сатурн марапатына (1999, 2001) ие болды. Бес жасында жарнамада түскенде режиссёр Роберт Земекистің көзіне түсіп, «Форрест Гамп » фильмінде түскен. Сонымен қатар 1994-1999 жылдар аралығында бірқатар телехикаяларда рөлдерде ойнайды. Мансабындағы тұңғыш басты рөлін Богус (1996) фильмінде сомдаған. Хэйли Джоуэл Осмент актриса және әнші Эмилия Осментке туған ағасы болып келеді. Өмірбаяны Хейли Джоэл Осмент 1988 жылы 10 сәуірде Лос-Анджелесте актёр Майкл Юджин Осмент пен ағылшын тілі мұғалімі Тереза ​​Осменттің отбасында дүниеге келген. Әпкесі — танымал актриса және әнші Эмили Осмент. 5 жасында ол Pizza Hut-тың жарнамалық бет-бейнесі болды. Көп ұзамай оны атақты режиссер Роберт Земекис байқап, Хэйли «Форрест Гамп » фильмінде дебюттік рөлін сомдаған. Бұл рөлі үшін ол Жас Әртіс Марапатына ие болды. «Форресттен» кейін Хейли киноға шақырыла бастады. Норман Джуисон Хейлиге Богус фильміндегі алғашқы үлкен экрандағы басты рөлін берді. «Алтыншы сезім » (1999) фильмінде жас актёрдің ойыны көрерменге үлкен әсер қалдырды. Коул Сай кейіпкерін сомдағаны үшін Хэйли Осмент 11 жасында Оскар номинациясына ие болды. Біраз уақыттан кейін ол «Оскар» жүлдегерлері Хелен Хант және Кевин Спейси басты рөлдерді сомдаған Pay It Forward (2000) фильмінде болды. 2001 жылы 29 маусымда режиссёрі Стивен Спилберг болған «Жасанды интеллект » (2001) футуристік ертегісі шықты, фильмнің актёрлер қатарында Хэйли Осмент те болды. Фильмдері * «Невеста в кредит» (1996), * «Заплати другому» (2000), * «Истина и измена» (2008) және т.б. Жетістіктері мен Номинациялары * Сатурн 2000 жыл. Жеңімпаз: Үздік жас актер ("алтыншы сезім") 2002 жыл. Жеңімпаз: Үздік жас актер ("жасанды ақыл") * Оскар 2000 жыл. Номинациялар: екінші пландағы үздік актер ("Алтыншы сезім") * Алтын глобус 2000 жыл. Номинациялар: екінші пландағы үздік актер ("Алтыншы сезім") * MTV Movie Awards киносыйлығы 2000 жыл. Жеңімпаз: жылдың ерлер серпілісі ("Алтыншы сезім") Номинациялар: * үздік экрандық дуэт ("Алтыншы сезім") * Жас суретшілерге арналған сыйлық. Жеңімпаз, көркем фильмдегі ең жақсы рөл-жетекші жас актер (Алтыншы сезім) (2000) Сыйлықтың лауреаты киносыншылар қауымдастығының трансляциясы, үздік бала орындаушысы-номинациялар: * Жас Жұлдыз сыйлығы, 1999 (Канада үшін) * YoungStar сыйлығы, 1997 (Сабер өзенінің соңғы шайқасы) * Жас орындаушы ' 95 фильм сыйлығы (Форрест Гамп) Дереккөздер
Вин Дизель

Вин Дизель (, шын аты: Марк Синклер Винсент — ; 18 шілде 1967 жыл) – америка актері, сценарийші, режиссер және продюссер. One Race Films және Racetrack Records продюссерлік компанияларының негізін қалаған. 2002 жылы «Форсаж» фильміндегі Доминик Торетто рөлі үшін «MTV» каналының сыйлығына ие болған. Ең алғаш экранға Пенни Маршаллдың «Пробуждение» фильміндегі эпизодтық рөлмен шыққан. Алайда кино әлеміне оның жолын «Бродяги» лентасындағы рөлі ашқан. Осыдан кейін оны Стивен Спилберг байқап қалып, «Спасти рядового Райана» фильміне шақырады. 2000 жылы Вин қатысқан бірден үш фильм көрермендерге жол тартады. 2005 жылы экранға «Лысый нянька: Спецзадание» отбасылық комедиясы шығады. Бұл фильмде Вин өзін басқа қырынан көрсеткен. Отбасында Пол атты сыңары бар. Түскен фильмдері *«Түрлі» (1999) *«Ұрғыштар» (2001) *«Хроники Риддика: Тёмная ярость» (2004) *«Ганнибал» (2011) *«Форсаж»(2001-2015) *«Лысый няня»(2005) Дереккөздер Сыртқы сілтемелер * [http://www.vindiesel.com/ Официальный сайт] * *
Мишель Родригес

Майте Мишель Родригес (; 12 шілде 1978 жыл, Беар округі, Техас) – америка актрисасы. «Остаться в живых» телехикаясындағы Аны-Люсии Кортес рөлімен, сондай-ақ «Форсаж», «S.W.A.T.», «Обитель зла», «Аватар», «Мачете» фильмдеріндегі рөлдерімен де кеңінен танымал. Ол 2000 жылы шыққан «Женский бой» фильміндегі рөлімен өзіне көпшілік назарын аудартады. Осыдан кейін оның актерлік мансабы жаңғыра түседі. 2011 жылы оның қатысуымен «Инопланетное вторжение: Битва за Лос-Анджелес» фантастикалық фильмі шығады. Қазіргі таңда Мишель екі фильмге сценарий жазуда. Фильмдері *«Столкновение в Нью-Йорке» (2000) *«Бандиты» (2009) *«Аватар» (2009) *«Андеграундная комедия» (2011) Дереккөздер
Дастин Хоффман

Дастин Ли Хоффман (; 8 тамыз 1937 жыл, Лос Анжелес, АҚШ) – америка актері, режиссер, продюссер. Көптеген танымал актерлер сияқты ол өз жолын театр сахнасынан бастаған. 1966 жылы ол «Миллион Мэдиган» фильміне түседі, алайда бұл фильм тек 1968 жылы ғана прокатқа шығады. Сондықтан Хоффманның кино әлемдегі дебюті 1967 жылы шыққан «Выпускник» фильмімен басталған деседі. Бұл рөлі үшін актер бірнеше сыйлыққа ие болған. Ол «Алтын глобус» (1967, 1979, 1983, 1985, 1988), «Оскар» (1979, 1988) және BAFTA (1968, 1969, 1983) сыйлықтарының иегері. Қазіргі кезде режиссерлік жұмыспен айналысуда. Түскен фильмдері *«Жолбарыстың шығуы» (1967), *«Капитан Ілгіш» (1991), *«Факерлермен таныс 2» (2010), т.б. *«Кунг-Фу» панда (2008) Дереккөздер Сыртқы сілтемелер *
Джим Керри

Джеймс Юджин «Джим» Керри (; 17 қаңтар 1962 жыл, Ньюмаркет, Онтарио провинциясы, Канада) — америка-канада киноактері, сценарийші, продюсер. «Однажды укушенный» фильмінде ең алғаш рет басты рөлді сомдаған. АҚШ-тағы жалақысы жоғары актерлердің бірі. Көпшілікке «Маска», «Эйс Вентура: Розыск домашних животных», «Шоу Трумана», т.б. фильмдерімен танылған. Кішкентай шағында қиын жағдайда өмір сүрген. Отбасында өзінен үлкен екі әпкесі және ағасы бар. Жастайынан адамдарға пародия жасап, елдерді күлдірткенді ұнататын ол өзінің мансабын комедиялық клубтарда өнер көрсетумен бастаған. Актерлік дебюті 1983 жылы «Резеңке тұлға» фильмінен басталады. Бұдан кейін де ол бірқатар фильмдерге түседі. Бірақ олар аса сәтті болмайды. 1993 жылы ол «Эйс Вентура: Үй жануарларын іздеу» фильмінің түсіріліміне қатысады. Фильмнің сценарийін өзі жазып, басты рөлді де өзі сомдайды. Фильм үлкен жетістіктерге жетеді. Осыдан кейін оның мансабы жоғарылай бастайды. Джим әртүрлі номинациядағы түрлі сыйлықтардың иегері. Фильмдері *Куппер тауы (1983) *Буффало Билл (1984) *«Пегги Сью тұрмысқа шықты» (1986) *Жердегі қыздар қол жетімді (1988) *Майк Хаммер: Тізбекті өлтіру (1988) *Эйс Вентура: Үй жануарларының іздеу (1994) *Бэтмен мәңгілік (1995) *Мэйпл-Драйв-тағы өмір (1992) *Өтірікші, өтірікші (1997) *Саймон Бирч (1998) *Труман шоуы (1998) *Айдағы адам (1999) *Мен, қайта мен және Ирэн (2000) *Гринч Рождество ұрлықшысы (2000) *Мажестик (2001) *Құдіретті Брюс (2003) *Лемони Сникет: 33 бақытсыздық (2004) *Таза ақылдың мәңгілік шуағы (2004) *«Алаяқтар Дик және Джейн» (2005) *23 саны (2006) *Әрқашан иә деп айт (2008) *Хортон (2008) *Рождество оқиғасы (2009) *Мен сені сүйемін Филлип Моррис (2009) *Теңіздің астында (2009) *«Поппер мырзаның пингвиндері» (2011) *Маскүнемдік оқыға (2011) *Керемет Берт Уандерстоун (2013) *Тележүргізуші: Тағы да қайырлы күн (2013) *Джим мен Энди: басқа әлем (2017) *Қара қылмыс (2018) *Әзіл (2018-2020) *Соник кинода (2020) *Соник кинода 2 (2022) *Соник кинода 3 (2024) Дереккөздер Сыртқы сілтемелер * [http://www.jimcarrey.com/ Ресми сайты] * * *
Робин Уильямс

Робин Уильямс (; 21 шілде 1951 жыл, Чикаго — 11 тамыз 2014 жыл, Paradise Cay) — америкалық актер, продюсер. 1970 жылдардан бастап комедия жанрындағы телехикаяларға түсе бастаған. 1977 жылдардан бастап киноларда эпизодтық рөлдерді сомдаған. 1987 жылы түсірілген «Қайырлы таң, Вьетнам» фильмінде ди-джейдің рөлін сомдап, көпшілікке таныла бастаған. Ол көбінесе комедия жанрыныдағы фильмдерге түскен. 1997 шыққан «Ақылды Уилл Хантинг» фильміндегі екінші пландағы рөлі үшін «Оскар» сыйлығын алған. Ал Айзек Азимовтың «Екі жүз жастық адам» фильмінде ол басты рөлдердің бірін сомдаған. Қазіргі таңда танымал актерлердің бірі. Фильмдері * «Попай» * «Армандар қайда жетелейді» (1998), * «Так себе каникулы» (2009) Дереккөздер Сілтемелер *
Роберт Де Ниро

кіші Роберт Энтони Де Ниро (; 17 тамыз, 1943 жыл, Нью-Йорк) — америкалық актёр, режиссёр, продюсер. Де Ниро — түрлі марапаттың, соның ішінде екі Оскар сыйлығының, Алтын глобустың, сегіз мәрте BAFTA сыйлығының, төрт мәрте Эммидің иегері. Таңдаулы фильмографиясы * 1974 – Өкіл әке 2 * 1995 – Казино * 1997 – Джеки Браун * 2010 – Мачете * 2016 – Ұятсыз ата * 2019 – Джокер * 2023 – Гүлді айын өлтіргендер Дереккөздер
Дензел Вашингтон

Дензел Хейс Вашингтон (; 28 желтоқсан 1954 жыл) — америка актері және кинорежиссер. Екі рет «Оскар» сыйлығын алған жалғыз қара нәсілді актер. Ең бірінші фильміне 1981 жылы түседі («Копия и негатив» комедиясы). Көпшілікке, алты жыл түсірілген «St. Elsewhere» телехикаясымен танылады. Бірінші «Оскар» сыйлығын Эдвард Цвиктің «Слава» фильміндегі екінші пландағы рөлі үшін алады. Кейінде бірқатар танымал болған фильмдерге түседі: «Рикошет» (1992), «Гангстер» (2007), «Неуправляемый» (2010), т.б. Дереккөздер Сыртқы сілтемелер *
Марк Дакаскос

Марк Дакаскос (26 ақпан 1964 жыл) – америка актері. 7 және 18 жас аралығында каратэ және кунг-фу чемпионаттарының жеңімпазы болған. Ең алғашқы кинодағы рөлі 1985 жылы шыққан «Dim Sum: A Little Bit of Heart» фильмінде болған. Алайда белгілі бір себептерге байланысты оның түскен рөлінің бәрі қиылып алынған. Кинодағы ең алғашқы басты рөлін «Американский самурай» фильмінде сомдаған. Ал ең сәтті киноларының бірі «Только сильнейшие» фильмі болған. Тағы бір танымал болған фильмі, «Crying Freeman» манго желісімен түсірілген фильм - «Плачущий убийца». Осы фильмнің түсірілімі барысында ол өзінің болашақ жұбайы Джули Кондрамен танысады. Екеуінің бір баласы бар. Фильмдері * «Город Ангелов» (1990) * «Китайский городовой» (2000) * «Пропавший медальон» (2010) Дереккөздер
Жан-Клод Ван Дамм

Жан-Клод Ван Дамм (, толық аты — Жан-Клод Камиль Франсуа Ван Варенберг, ; 18 қазан 1960 жыл, Беркем-Сент-Агат, Бельгия) – америка актері, режиссер, сценарийші, монтаж жасаушы және продюссер. Rodin Entertainment кинокомпаниясының негізін қалаушы. Бұрынғы атақты каратист, мәдениеттанушы әрі кикбоксер. Шамамен 47 фильмге, 7 музыкалық клипке және 25 жарнама ролигіне түскен. Ең сәтті актерлік жұмыстары: «Қанды спорт» (1988), «Кикбоксшы» (1989), «Қос соққы» (1991), «Әмбебап сарбаз» (1992), «Қиын нысана» (1993), «Уақыттың шолғыншысы» (1994), «Ж.К.В.Д.» (2008). 2010 жылы Канн кинофестивалінде оның өзі түсірген «Бүркіт жолы» атты фильмінің көрсетілімі өтті. Фильм DVD және Blu-ray форматында 2012 жылы шықты. Дереккөздер Сыртқы сілтемелер * * * * *
Чак Норрис

Чак Норрис (, шын аты кіші Карлос Рэй Норрис, ; 10 наурыз 1940 жыл, Райан, Оклахома, АҚШ) – америка киноактері. Голливуд жұлдызы, өзінің туған ағасы Аарон Норристің танымал боевик-фильмдерінде басты рөлдерді сомдаған. Каратэден қара белдіктің иегері 1963 жылы алғашқы каратэ мектебін ашады. 1965 жылы Лос-Анджелесте өткен чемпионатқа қатысып, жеңімпаз атанады. 1968 жылы бірнеше каратэ мектебін ашады (барлығы 32). Кино әлеміне оны актер Стив МакКуин алып келеді. Алғашқы рөлін Брюс Лидің қатысуымен түсірілген «Путь дракона» фильмінде сомдаған. Осыдан кейін оның мансабы шарықтай түседі. Өмірбаяны Карлос Рей Норрис кіші 10 наурызда 1940 жылда Райан желбіре қалашықта,Оклахома штатында дүниеге келді.Әкесі автомеханик,ал ана чероки үндістерден болды.Чактың атасы ирландық болды. Фильмдері * «Хорошие парни ходят в чёрном» (1978) * «Отряд «Дельта» 2» (1990)*«Ювелир» (2005) Дереккөздер Сілтемелер
Стивен Сигал

Стивен Фредерик Сигал (, 10 сәуір 1952 жыл, Лансинг, Мичиган штаты, АҚШ) – американ киноактері, музыкант, шериф, айкидошы (айкидо 7-ші дан айкикайшы). Кішкентайынан каратэмен айналыса бастайды, кейін айкикаймен шұғылданады. Өзінің өнерін ары қарай дамыту үшін 17 жасында Жапонияға барып, үлкен дәрежелерге жетеді. 1987 жылы «Над законом» фильміне түседі, бұл оның алғашқы сәтті қадамдарының бірі болады. Осыдан бастап ол көптеген киноларға түседі. Сонымен қатар Стивен Жапонияда болып жатқан чемпионаттарға да қатысып жүріп, әртүрлі жүлделерге ие болады. Фильмдері «Смерти вопреки» (1990) «Ни жив, ни мёртв» (2002) «Мачете» (2010) «Смертельный перекрёсток» (2011) Дискография * 2005 — Songs from the Crystal Cave * 2006 — Mojo Priest Дереккөздер
Хэлли Берри

Хэлли Мария Берри (, 14 тамыз 1966 жыл, Кливленд, Огайо, АҚШ) – америка актрисасы. Оның кинодағы мансап жолы 1980 жылдардан басталған. Алғашқы рөлдерінің бірі «Chicago Force» телехикаясында сомдалған. Ол «Люди Икс» фильміндегі Шторм рөлімен жұртшылыққа кеңінен танылды. Көптеген фильмдердегі рөлдері үшін біраз сыйлықтардың иегері атанды. Берри көп жылдан бері Revlon және Versace компанияларының өкілі. 2008 жылы Halle by Halle Berry атты өз иіссуын, 2010 жылы тағы бір иіссуын 2010 жылы «People» журналының жүргізген «2010 жылдың ең әдемі атақтылары» тізіміне 14-рет кіріп отыр. Түскен фильмдері * «Живые куклы» (1989) * «Пароль «Рыба-меч»» (2001) * «Старый Новый год» (2011) Дереккөздер
Дольф Лундгрен

Дольф Лундгрен , шын аты: Ханс Лундгрен (; 3 қараша 1957 жыл, Стокгольм) – швед актері, режиссер, сценарийші, продюсер. 80-90-шы жылдарды түскен шытырман оқиғалы фильмдеріндегі рөлімен танымал . 1985 жылы «Рокки» фильмінің төртінші бөліміне түсіп, танымал болған, Лундгрен содан бері 40-тан аса фильмге түскен. Олардың ішінде: «Разборка в Маленьком Токио », «Универсальный солдат», «Владыка вселенной», «Бітімгер», «Каратель». 2004 жылдан бері режиссерлік қырынан да көріне бастады. Сонымен қатар ол қазіргі таңда бодибилдинг әлеміндегі белгілі тұлғалардың бірі болып саналады. Фильмдері * «Өлтіруге рұқсатхат» (1985), * «Аяқасты ұру» (2000), * «Шешімі жоқ мәселе» (2011) Дереккөздер Сыртқы сілтемелер * * *
Вупи Голдберг

Вупи Голдберг (; шын аты: Кэрин Элейн Джонсон ,13 қараша 1955 жыл) – америка кино және театр актрисасы. 1980-90 жылдардағы голливудтегі жарқын жұлдыздардың бірі. Алғашқы қадамдарын театр сахнасынан бастаған ол бірнеше жыл өзінің театрлық шоуымен гастрольдерде жүреді. Киноға 1985 жылы «Лиловый цвет» фильмімен келеді. Ол әртүрлі жанрдағы көптеген танымал фильмдерде ойнаған. Көптеген сыйлықтардың иегері. Фильмдері «Гражданин» (1982) «Мыльная пена» (1991) «Богус» (1996) «Знать бы, что я гений» (2007) Дереккөздер
Жел өтіндегі тағдырлар

Жел өтіндегі тағдырлар – американдық жазушы Маргарет Митчеллдің романы. Романда 1860 жылдардағы азамат соғысы кезіндегі АҚШ-тың оңтүстік штаттарындағы жағдай баяндалады. Ол 1936 жылы 30 маусымда шығып, америка әдебиетіндегі ең танымал бестселлерге айналды. Бастапқыда романды «Tote Your Heavy Bag» немесе «Tomorrow is Another Day» деп атамақшы болған. «Gone with the Wind» бұл Эрнест Доусонның «Non Sum Qualis eram Bonae Sub Regno Cynarae» өлең жолының үзіндісі. Сол жылдың аяғында миллионнан аса данасы сатылып кеткен болатын. 1939 жылы осы роман желісімен кино түсірілген. Митчелл бұл романы үшін 1937 жылы Пулитцер сыйлығына ие болады. Басты кейіпкерлері: Скарлетт О’Хара, Ретт Батлер, Эшли Уилкс. Дереккөздер
Скарлетт О’Хара

Кэти-Скарлетт О’Хара Гамильтон Кеннеди Батлер (кейіпкер) – Маргарет Митчеллдің 1936 жылы шыққан атты «Жел өтіндегі тағдырлар» романының басты кейіпкері. Романның басында ол 16 жаста болады. Бай әулеттің мұрагері, ата-анасының қамқорлығына бөленген қыздың сол кездегі басты арманы – Эшли Уилкске күйеуге шығу. Алайда ол өзін өлердей жақсы көретін Чарльз Гамильтонға күйеуге шығып, көп ұзамай бір баласымен жесір болып қалады. Армандары орындалмай, жақындарынан айырылып, Азамат соғысын, Оңтүстіктің қайта құрылуын бастан кешірген Скарлет роман соңында жалғыз қалса да берілмейді. Ол бәрін басынан бастайды. Фильмдегі басты рөлді Вивьен Ли сомдаған. Дереккөздер
Ретт Батлер

Ретт Батлер (кейіпкер) – Маргарет Митчеллдің «Жел өтіндегі тағдырлар» романындағы басты кейіпкерлердің бірі. Қоғамдық тәртіптерді елемейтін, әдеміше келген, нәзік жандылардың арманы болған бай жігіт. Романдағы басты кейіпкер Скарлет О’Хараның шынайы махббаты, оны түсінетін, құрметтейтін жалғыз адам. Алайда онымен бірден тіл табысып кетпейді. Скарлеттің жүрегін жаулау үшін біраз уақыт өтеді. Фильмдегі Рэтт Батлердің рөлін Кларк Гэйбл сомдаған. Дереккөздер
Кларк Гейбл

Уилльям Кларк Гейбл (; , Кадис, Огайо — , Лос-Анджелес, Калифорния) – америка актері. 1939 жылы шыққан «Жел өтіндегі тағдырлар» фильміндегі Ретт Батлер рөлімен көпшілікке кеңінен танымал. 1930-40 жылдардағы киножұлдыз және секс-символ, «Голливуд Патшасы» деген атаққа ие болған. Ол бес рет үйленген болатын. 1931 жылы оның қатысуымен бірден 13 фильм шығады. Соңғы жұмыстары: «Run Silent, Run Deep», «The Misfits». Көптеген сыйлықтарға ие болған. Кларк 1960 жылы тура түсірілім алаңында қайтыс болған. Фильмография * 1939 - «Жел өтіндегі тағдырлар» Дереккөздер Сыртқы сілтемелер * * *
Вивьен Ли

Вивьен Ли, леди Оливье (, шын аты Вивиан Мэри Хартли ; 5 қараша, 1913, Дарджилинг, Үндістан — 7 шілде, 1967, Лондон, Ұлыбритания) – ағылшын актрисасы. «Жел өтіндегі тағдырлар» (1939) фильміндегі Скарлетт О’Хара рөлі үшін және «Тілек» трамвайы (1951) фильміндегі Бланш Дюбуа рөлі үшін «Оскар» сыйлықтарын алған. Талантты актриса өзінің жұбайы режиссер Лоренс Оливьемен бірге бірнеше фильмді түсіру барысында жұмыс істеген. Өзінің 30 жылдық мансабында неше түрлі рөлдерді сомдаған. Алайда денсаулығының нашар болуы оның жұмысына айтарлықтай әсерін тигізген. Қырықыншы жылдары дәрігерлер оған туберкулез деген диагноз қойған. 1960 жылы күйеуімен ажырасып, өмірінің соңына дейін театр сахнасында ойнаған. 1960 жылы «Голливудтың даңқ аллеясында» атаулы жұлдызға ие болды. 1999 жылы Американдық кино институты Вивьен Лиді «100 ең ұлы кино жұлдыздары» тізімінде 16 - шы орынға қойды. Фильмография * 1939 - «Жел өтіндегі тағдырлар» Дереккөздер
Кэтрин Зета-Джонс

Дама Кэтрин Зета-Джонс (; 25 қыркүйек 1969 жыл, Суонси, Уэльс, Ұлыбритания) – британдық актриса. «Оскар» сыйлығының (2003), BAFTA (2003) және екі АҚШ киноактерлерінің Гильдия премиясының лауреаты. 1987 жылы Лондондағы көрсетілген «42-ші көше» мюзиклі оның дебюті болған. Бір жылдан кейін ол Филип Де Броктың «1001 түн» фильмінде Шахерезада рөлін сомдайды. 1991 жылы шыққан «Милые бутоны мая» телехикаясындағы рөлімен көпшілікке танылған. Осыдан кейін оның мансабы тез өсе бастайды. «Чикаго» мюзикліндегі екінші пландағы рөлі үшін Зета-Джонс 2003 жылы «Оскар» сыйлығын алған. Өзінің туған жері Уэльста жеке «Милквуд филмз» кинокомпаниясын құрады. Түскен фильмдері * «Христофор Колумб: Завоевание Америки» (1992) * «Чикаго» (2002) * «Нянька по вызову» (2009) Дереккөздер
Рене Зеллвегер

Рене Кэтлин Зеллвегер (; 25 сәуір 1969 жыл, Кэти, Техас) – америка актрисасы. Рене көпшілікке «Джерри Магуайер» фильмімен танылған. 2001 жылы Хелен Филдингтің «Дневник Бриджит Джонс» кітабының желісімен түсірілген фильмінде ол басты рөлді сомдайды. Осы рөлімен ол сыншылардың да, көрермендердің де көңілінен шығады. 2002 жылы кассалық «Чикаго» фильмі жарық көреді. Қазірге кезде біраз жобалармен жұмыс істеуде. Фильмдері * «Любовь и кольт 45-го калибра» (1993) * «Мисс Поттер» (2006) * «Моя любовная песня» (2010) Дереккөздер
Майкл Дуглас

Майкл Кирк Дуглас (; 25 қыркүйек, 1944 жыл, Нью-Брансуик, Нью-Джерси штаты, АҚШ) – америка киноактері, продюсер. Актер «Улицы Сан-Франциско» (1972-76) телехикаясынан кейін танымал бола бастаған. Сол жылдары ол «Көкектің ұясы» фильмнің продюссері болған. Фильм онжылдықтағы ең үздік фильм деп танылып, «Оскар» сыйлығына ие болған. 1980 жылы оқыс жағдай орын алып, ол кинодан үш жылға кетуге мәжбүр болады. Өзінің атын қайта жаңғырту үшін ол белсенді түрде еңбек ете бастайды. Соның нәтижесі «Роман с камнем» және «Жемчужина Нила» фильмдері болады. Қазіргі кезде де ол көптеген киножобалармен жұмыс істеуде. Дереккөздер
Маколей Калкин

Маколей Карсон Калкин (; 26 тамыз 1980, Нью-Йорк, Нью-Йорк, АҚШ) – Голливуд тарихындағы ең танымал әрі сәтті актерлердің бірі. «Үйде жалғыз қалғанда» (1990), «Үйде жалғыз қалғанда 2: Нью-Йоркте адасқан» (1992), «Бай бала Ричи» (1994) комедияларындағы басты рөлдерді сомдаумен танылған. Отбасындағы жеті баланың үшіншісі. Ең алғаш рет басты рөлді «Бак ағай» (1989) фильмінде сомдаған. Фильмдер тізімі Музыкалық клиптер Марапаттар мен номинациялар
Дженнифер Лав Хьюитт

Дженнифер Лав Хьюитт (; 21 ақпан 1979 жыл) – америка актрисасы, продюсер, режиссер және әнші. «Великолепная пятерка» (1995-1999) телехикаясындағы Сара Ривз рөлімен және «Я знаю, что вы сделали прошлым летом» фильмімен аты шыққан, ал Қазақстан көрермендеріне көбінесе «Говорящая с призраками» телехикаясындағы Мелинда Гордон рөлімен кеңінен танымал. Осы рөлі үшін ол екі «Сатурн» сыйлығына ие болған. Қазіргі таңда ол қызу жұмыс үстінде. Келер жылда өзі режиссер болған «Wait Till Helen Comes» фильмінің шығуы күтілуде. Фильмдері *«Маленькая миллионерша» (1993) *«История Одри Хепбёрн» (2000) *«Смокинг» (2002) *«Потерянный Валентин» (2011) Дереккөздер
Дженнифер Энистон

Дженнифер Джоанна Энистон (; 11 ақпан 1969 жыл, Шерман-Оукс, Калифорния) – американдық актриса, кинорежиссёр и продюсерскинорежиссёр және продюсер Жеке өмірі Осыған дейін Энистон музыкант Адам Дьюрицпен және актер Тейт Донованмен жүрді. Оның Брэд Питтпен қарым-қатынастары баспасөздерде жиі болды. Энистон 2000 жылы 29 шілдеде Питтқа тұрмысқа шығады, бірақ жұп 2005 жылы 7 қаңтарда айырылысуын жариялап, сол жылдың 2 қазанында ажырасты. 2011 жылдың мамыр айынан бастап Джастин Теру актерімен жүрді. 2015 жылы 5 шілде айында Лос-Анджелестеге өздерінің үйлерінде жасырын түрде үйленді. Режиссер * 2006 — «10 бөлме» * 2011 — «Бес» Продюсер * 2008 — «Махаббат менеджменті» * 2010 — «Достан да артық» * 2011 — «Бес» * 2013 — «Есуас деп ата» * 2014 — «Торт» * 2016 — «Гори қыз» «Друзья» телехикаясындағы Рэйчел Грин рөлімен атаққа бөленген. Осы рөлі үшін Энистон 2003 жылы «Алтын глобус» сыйлығымен марапатталған болатын. Актерлік мансабы телехикаялардағы сомдаған рөлдерімен басталған. Фильмдегі ең алғашқы басты рөлі 1997 жылы шыққан «Портрет совершенства» романтикалық комедиясы болған. Қазіргі кезде Энистон Голливудтағы танымал актрисалардың бірі. Түскен киноларының көбісі кассалық фильмдерге айналған. Түскен фильмдері *«Марли и я» (2008) *«Обещать — не значит жениться» *«Охотник за головами» *«Притворись моей женой» *«Несносные боссы» *«Загадочное убийство» *«Мы-Миллеры» *«Торт» *«Несносные Боссы» *«Грязь» *«Студия 30» *«Мисс Переполох» *«Желтые птицы» Дереккөздер
Сара Мишель Геллар

Сара Мишель Принц (, көпшілікке Сара Мише́ль Ге́ллар деген атпен танымал ; 14 сәуір 1977 жыл, Нью-Йорк) – америка актрисасы. «Баффи — истребительница вампиров» фильміндегі рөлімен әйгілі. Сонымен қатар бірқатар танымал фильмдерге түскен: «Я знаю, что вы сделали прошлым летом», «Крик 2», «Проклятие», «Проклятие 2». 2002 жылы ол кинодағы әріптесі Кіші Фредди Принцке тұрмысқа шығып, үйленгендеріне бес жыл болғанда күйеуінің тегін алады. 2009 жылы олар қызды болады. 2011 жылы Геллардың өзінің «Ringer» телехикаясы шығады. Фильмдері *«Забавная ферма» (1988) *«Скуби-Ду» (2002) *«Воздух, которым я дышу» (2008) Дереккөздер
Дженнифер Гарнер

Дженнифер Энн Гарнер (; 17 сәуір 1972 жыл, Хьюстон, Техас, АҚШ) – америка актрисасы, режиссер, продюсер. Мансабының бастапқы кезінде алдыңғы қатарлы актрисалардың дублері ретінде жұмыс істейді. Алғаш рет 2000 жылы шыққан «Где моя тачка, чувак?» фильміндегі рөлімен таныла бастайды. «Шпионка» хикаясындағы басты рөліне дейін ол бірқатар киноларға түсіп үлгереді. Хикая сәтті болып, экранға алты бөлімі шығады. Гарнер осы рөлі рөлі үшін 2002 жылы «Алтын глобус» сыйлығын иеленеді. Vandalia Films продюсерлік компаниясының негізін салған. «Быть с тобой» және «Отпуск друг от друга» фильмдерінің продюссері болған. Түскен фильмдері *«Разбирая Гарри» (1997) *«Поймай меня, если сможешь» (2002) *«Артур» (2011) Дереккөздер
Милла Йовович

Милица Йовович (; 17 желтоқсан 1975 жыл, Киев), Милла Йовович деген атпен кеңінен танымал – америка актрисасы, музыкант, модель және модельер. Он жасынан бері модельдік бизнеспен айналысуда. Бірнеше жарнама компанияларымен келісім жасасқан. Алғаш киноға 13 жасында түскен («Слияние двух лун» (1988)). 1994 жылы өзінің алғашқы альбомы жарық көргенге дейін («The Divine Comedy») бірнеше фильмдерге түсіп үлгереді. Өзінің «Plastic Has Memory» тобымен Еуропа және АҚШ бойынша гастролдік сапарға шығады. Алайда 1996 жылы кино әлеміне қайта оралады. Түскен фильмдері * «Женаты… с детьми» (1989) * «Жанна д’Арк» (1999) * «Обитель зла» (2002) * «Три мушкетёра» (2011) Дереккөздер
Ева Лонгория

Ева Жаклин Лонгория (; 15 наурыз 1975, Корпус-Кристи, Техас, АҚШ) — америкалық актриса, модель және ресторатор. «Көңілі қалған үй шаруасындағы әйелдер» хикаясындағы Габриэль Солис рөлімен танымал болған. «Беверли-Хиллз, 90210» хикаясындағы стюардессаның эпизодтық рөлі оның алғашқы рөлі болған. 2006 жылы шыққан «Күзетші» триллерінде өзінің алғашқы басты рөлін сомдаған. «L'Oréal», «Hanes», «Magnum Ice-Cream», «Heineken», «London Fog» компанияларымен келісім жасасқан. 2010 жылы өзінің Eva by Eva Longoria иіссуын, ал 2011 жылы бірінші кулинарлық кітабын жарыққа шығарады. Өзінің қайырымдылық шараларымен де танымал. 2006 жылы «Eva’s Heroes» қайырымдылық ұйымын құрады. Фильмдер тізімі Дереккөздер
Мэгги Чун

Мэгги Чун (, пин.: Zhang Manyu, , 20 қыркүйек 1964, Гонконг)– Гонконг актрисасы. Биографиясы 1964 жылы 20 қыркүйекте Гонконгта дүниеге келген. Қыздарға арналған St. Paul Convent School гимназиясында бір жыл оқып, отбасымен Ұлыбританияға көшіп кетеді. Демалыс кезінде 18 жасында Гонконгқа келіп, сол жерде қалып қояды. Модель және сұлулық салонында кеңесші болып жұмыс жасайды. Бір жылдан соң «Мисс Гонконг» сән байқауында екінші орынды иеленеді. 1984 жылдан бастап фильмдерге түсе бастайды. 1998 жылы өзі түскен «Ирма Веп» фильмінің режиссері, француз Оливье Ассаясқа тұрмысқа шығады. 1985 жылы «Полицейская история», 1987 жылы «Проект «А» 2», 1988 жылы «Дракон из России», 1998 жылы «Китайская шкатулка», 2002 жылы «Герой» және 2004 жылы «Очищение» фильміне түскен. Дереккөздер
Фань Бинбин

Фань Бинбин – Қытай актрисасы, әнші. 1981 жылы 16 қыркүйекте Шаньдун провинциясының Циндао қаласында дүниеге келген. Сол провинцияның Яньтай қаласында өскен. №1 Яньтай орта мектебін, Се Цзинь шанхай жұлдыздар мектебін және Шанхай театр академиясын тәмамдаған. 1997 жылы Тайван телевизиялық «Принцесса Жемчужина» комедиясындағы рөлі арқасында жұлдыз дәрежесіне ие болды. 2007 жылы өз студиясын ашады. Сонымен қатар өнер мектебін де ұйымдастырады. Мектепті ата-анасының басқаруына береді. 2004 жылы «Сто цветов» сыйлығында ең үздік әйел рөлі үшін марапатталады. 2007 жылы екінші кезекті ең үздік рөл үшін «Алтын жылқы» кинофестивал сыйлығын иеленеді. Дереккөздер
Цзинь Син

Цзинь Син (, ) – Қытайдағы кәріс балеринасы, хореограф. Ол «Цзинь Син Шанхай би театрының» негізін қалаушы және иесі. 1967 жылы 13 тамызда Шэньянда корей отбасында дүниеге келген. Әкесі полиция қызметкері болған. Жастайынан жергілікті корей бастауыш мектептерінде математика пәні бойынша ерекше көзге түскен, биге қызыққан. 9 жасында әскери ансамбль құрамына кіреді. Полковник атағын алған. 1987 жылы Цзинь би үйрену үшін Нью-Йоркке көшіп барады. Кейін Еуропада өнер көрсетеді, Римде биден сабақ береді. 26 жасында Қытайға оралады. 1996 жылы операция болғандығынан, біраз уақыт биден қол үзеді. Сауыққаннан кейін шәкірттерімен Шанхайға көшіп барады. 33 жасында бала асырап алған. Қазіргі кезде күйеуімен және үш асыранды баласымен Шанхайда тұрады. 2005 жылы «Честь дракона» фильміндегі мадам Роза рөлін сомдаған. Дереккөздер
New York Daily News

«New York Daily News» (АҚШ басылымы) – таралымы жөнінен әлемде алтыншы орын алатын АҚШ газеті. Таблоид пішінінде жарық көрген алғашқы басылым. 1919 жылы Джозеф Медилл Паттерсон алғаш рет жарыққа шығарған «New York Daily News-тің» 2007 жылдан бергі иесі және шығарушысы Мортимер Цукерман болып табылады. Басылым Пулитцер сыйлығының 10 мәрте жүлдегері. Пайда болғаннан бастап 1991 жылға дейін газет Tribune Company холдингінің иелігінде болып келді. Дереккөздер
Чжан Цзинчу

Чжан Цзинчу – Қытай актрисасы. 1980 жылы 2 ақпанда Қытай Халық Республикасының Фуцзян деген жерінде дүниеге келген. Бейжіңдегі Орталық драма академиясын режиссура мамандығы бойынша тәмамдаған. 2005 жылы Тайм журналы Чжанды жылдың ең үздік актрисасы деп атаған. Ол «Павлин», «Невеста Хуаяо в Шанриле», «Семь ночей», «Дорога», «Воин севера», «Час пик 3» және «На прослушке» фильмдеріне түскен. Дереккөздер
The Washington Post

«The Washington Post» (АҚШ басылымы) – ежелгі газеттер қатарына енетін АҚШ астанасындағы ірі басылым. Вашингтон қаласында жарық көреді. Газеттің негізін 1877 жылы Стилсон Хатчинс қалаған болатын. «Вашингон Пост» өз кезегінде Ақ Үйдегі, Конгресстегі, сондай-ақ америка федеральді үкіметіндегі саяси оқиғаларды жариялайтын басылым ретінде төрткүл дүниеге танымал. 2005 жылдың қазан айындағы мәлімет бойынша газет оқырмандарының орташа саны жұмыс күндері 715 181 болса, демалыс күндері 983 243-ке жетті. 2006 жылы басылым журналистері 22 Пулитцер сыйлығын, 18 Ниман стипендиясын, сонымен қатар Ақ Үй фотографтары Ассоциацияның 368 сыйлығын жеңіп алды. Басылым құрамына көптеген медиа- және басқа да компаниялар кіретін «Washington Post Company» компаниясының қарамағында. Дереккөздер * [http://www.washingtonpost.com Газет торабы] * [http://www.washpost.com Бизнес тематикасына арналған газет торабы] * [http://washpost.com/gen_info/history/timeline/index.shtml Washington Post тарихы]
Chicago Tribune

«Chicago Tribune» – АҚШ-тағы танымал, таралымы жоғары газеттердің бірі. Чикаго мен американың орталық батысындағы беделді басылым. 1920 жылы газет алдына қойған мақсаты «әлемнің ұлы газеті» дәрежесіне көтеріле алмай, аймақтық басылым ретінде қалып қойды. Газет 1847 жылы құрылды. 8 жылдан кейін құрдымға кете жаздаған басылымды канадалық Джозеф Медилл сатып алып, банкротқа ұшыраудан сақтап қалады. Бүгінгі күні Tribune Company медиаконгломератының құрамына енді. Дереккөздер
Los Angeles Times

«Los Angeles Times» (қысқаша LA Times), (АҚШ басылымы) – АҚШ-тың беделді және аса танымал газеттерінің бірі болып табылады. Басылым Лос-Анжелесте жарық көргендіктен, көбінесе қала ішінде болып жатқан оқиғаларды жариялауға тырысады. Таралымы жөнінен АҚШ-тың ірі газеттерінің арасында төртінші орында тұр. Алғаш 1881 жылы жарық көрген газетті 1917 жылға дейін Харрисон Грей Отис шығарып тұрды. Кейіннен басылым оның күйеу баласы Гарри Чандлердің қолына өтті. 1922 жылы жеке радиостанцияға ие болған жалғыз әрі алғашқы газет болды. Британ энциклопедиясының бағалауына сүйенсек, 1960 жылдан бері «Los Angeles Times» аймақтық басылым дәрежесінен «әлемдегі ұлы басылымдар» қатарына қосылды. 2007 жылы Tribune Company медиаконгломератының құрамын енген басылымның қоржынында бүгінде 38 Пулитцер сыйлығы бар. Дереккөздер
Чжан Цзыи

Чжан Цзыи — Қытай актрисасы. 1979 жылы 9 ақпанда Бейжіңде дүниеге келген. 11 жасында Чжан Бейжің би академиясына жазылады. 15 жасында Қытайдағы танымал Орталық драма академиясына түседі. 1999 жылы 19 жасында әлемге әйгілі режиссер Чжан Имоудың «Үйге апаратын жол» фильміне түсуге шақырылады. 2000 жылы бұл фильм Берлин кинофестивалінде «Күміс аю» сыйлығына лайық деп танылып, актрисаны Қытайға танымал етеді. Сол жылы Энг Лидің «Жасырынып келе жатқан жолбарыс, тасада күтіп отырған айдаһар» фильміне түсіп, әлемге танымал бола бастайды. Чжанның америка киносымен бірге алғашқы жұмысы «Час пик 3» фильмі еді. 2006 жылы 59-Канон кинофестивалінде қазылар алқасының мүшесі болған. Дереккөздер Сыртқы сілтемелер * [http://www.helloziyi.com/ Чжан Цзыи ресми сайты]
Чжао Вэй

Чжао Вэй – Қытай актрисасы, поп әншісі. Вики Чжао ағылшын есімімен де көпшілікке танымал. 1976 жылы 12 наурызда Аньхой деген жерде дүниеге келген. Көптеген кино сыйлықтардың лауреаты. Бейжің кино академиясында оқып жүргенде түрлі киножобаларға қатысқан. «Принцесса Жемчужина» фильміне түскен. 1999 жылы көрсетілім сәтті өткен соң, әншілік мансабын бастайды. «Мулан» фильміндегі Хуа Мулань рөлін сомдаған соң әлемге таныла бастайды. Дереккөздер
Чжоу Сунь

Чжоу Сунь – Қытай актрисасы, әнші. Чжан Цзыи, Чжао Вэй және Су Цзынлэй сынды әйгілі актрисалармен бірге Қытайдың қазіргі заманғы 4 таңдаулы актрисалар қатарында. 1974 жылы 18 қазанда Қытайдың Цюйчжоу деген жерінде дүниеге келген. Әкесі киномеханик, анасы әмбебап дүкеннің сатушысы болған. Ата-анасының қарсы болып, университет бітіргенін қаласа да, ол Чжэцзян өнер институтына түскен. Актрисалық өнерінен тыс бірнеше фильмдерге саундтрек жазған. Сонымен қатар «Summer» (2003) және «Come Across» (2005) альбомдарын шығарған. Дереккөздер
Тан Вэй

Тан Вэй – Қытай актрисасы. 1979 жылы 7 қазанда Ханчжоуда дүниеге келген. Мамандығы – актриса. Алғаш рет 2006 жылы фильмге түскен. Барлығы бес фильм. «Вожделение» фильміндегі рөлінің арқасында танымал болған. Дереккөздер